Ganske små (vingespenn ca. 25 millimeter) sommerfugler med avrundede vinger uten noen stjerter eller utskudd. Hos hannene er oversiden for det meste metallisk blå, men vingenes ytterkanter er svarte. Hunnene ligner hannene, men er litt mattere, ytterkantene er brune, ikke svarte og bredere enn hos hannene. Undersiden er blekt gråaktig med flere hakkete, brune tverrstriper.